钦定古今图书集成/明伦汇编/宫闱典/第093卷 > 徐国长公主 下嫁潘意
## 钦定古今图书集成/明伦汇编/宫闱典/第093卷 > 徐国长公主 下嫁潘意

按《宋史公主列传》：“徐国长公主，帝幼女也。母曰钦成
皇后，始封庆国，进益冀、蜀、徐四国。年及笄，犹处圣瑞
宫。侍母疾，昼夜不暂去，药饵非经手弗以进。迨疾革，
号恸屡绝，左右不忍视。崇宁三年，下嫁郑王潘美之
曾孙意，事姑修妇道。潘故大族，夫党数千百人，宾接
皆尽礼，无里外言。志向冲淡，服玩不为纷华，岁时简”
嬉游十年间，惟一适西池而已。再生子，不成而死。媵
妾得女，拊视如己出。政和三年，改称“柔惠帝姬。”五年
薨，年三十一。追封“贤静长帝姬。”